《长泰方明府以双亲荣寿编见贻书此为贺》
明代·林大春

云笺何处传青鸟，点点珠玑映碧峰。瑞气遥瞻严子濑，欢声先动浚仪封。

齐眉天锡偏难老，双诏日边拟再逢。知尔三公应不换，要将忠赤报飞龙。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。